हमें पता है कि भारत में अच्छे प्राइवेट स्कूल हैं. जो अच्छे स्कूल हैं उन्हें हमारी जनसुनवाई से आहत होने की ज़रूरत नहीं है. हम बात उन स्कूलों की कर रहे हैं जो अनाप शनाप तरीके से पैसे लेते हैं. एक मेल में प्रधानमंत्री मोदी से अपील की गई है कि स्कूलों पर सर्जिकल स्ट्राइक ज़रूरी हो गया है. किसी स्कूल को अनुमति नहीं है कि वो यूनिफॉर्म या किताब की कच्ची रसीद दे. नगद में फीस ले. ये सब टैक्स चोरी के लिए हो रहा है. हम ई-मेल में किये गए दावों की स्वतंत्र रूप से पुष्टि नहीं कर सके हैं लेकिन इन्हें पढ़ते हुए लग रहा है कि इन्हें प्राइवेट स्कूल में पढ़ाने की सज़ा दी जा रही है. ई-मेल को पढ़ते हुए हम वसूली के कुछ उदाहरण आपके लिए चुने हैं.